2001/662/EY: Komission päätös, tehty 7 päivänä elokuuta 2001, terveystakeiden vahvistamisesta hevoseläinten kuljettamiseksi yhdestä kolmannesta maasta toiseen kolmanteen maahan neuvoston direktiivin 91/496/ETY 9 artiklan 1 kohdan mukaisesti tehdyn päätöksen 94/467/EY muuttamisesta (ETA:n kannalta merkityksellinen teksti) (tiedoksiannettu numerolla K(2001) 2482)



Virallinen lehti nro L 232 , 30/08/2001 s. 0028 - 0028



Komission päätös, tehty 7 päivänä elokuuta 2001, terveystakeiden vahvistamisesta hevoseläinten kuljettamiseksi yhdestä kolmannesta maasta toiseen kolmanteen maahan neuvoston direktiivin 91/496/ETY 9 artiklan 1 kohdan mukaisesti tehdyn päätöksen 94/467/EY muuttamisesta (tiedoksiannettu numerolla K(2001) 2482) (ETA:n kannalta merkityksellinen teksti) (2001/662/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(1), sellaisena kuin se on viimeksi muutettuna direktiivillä 96/43/EY(2), ja erityisesti sen 9 artiklan 1 kohdan c alakohdan, sekä katsoo seuraavaa: (1) Eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annettua neuvoston direktiiviä 90/426/ETY(3) on muutettu viimeksi päätöksellä 2001/298/EY(4). (2) Komission päätöksessä 92/260/ETY(5), sellaisena kuin se on viimeksi muutettuna päätöksellä 2001/619/EY(6), säädetään eläinten terveyttä koskevista vaatimuksista ja eläinlääkärintodistuksista rekisteröityjen hevosten tilapäisessä tuonnissa. Päätöksessä edellytetään muun muassa, että hevoset ovat olleet tietyn ajan lähetettävässä maassa. Oleskelu jäsenvaltioissa tai eräissä luetelluissa kolmansissa maissa voidaan kuitenkin ottaa huomioon kyseisen oleskeluajan laskemisessa, jos vähintään samat terveysvaatimukset täyttyvät. (3) Komission päätöksessä 94/467/EY(7) säädetään eläinten terveyttä koskevista vaatimuksista hevoseläinten kuljettamiseksi yhdestä kolmannesta maasta toiseen kolmanteen maahan direktiivin 91/496/ETY 9 artiklan 1 kohdan mukaisesti. Eläinten terveyttä koskevien vaatimusten yksityiskohdat viittaavat päätöksessä 92/260/ETY säädettyihin vaatimuksiin. (4) Nykyinen tilanne vaikeuttaa tarpeettomasti eräiden sellaisten hevoseläinten kauttakuljetusta jäsenvaltioissa, jotka voitaisiin muuten tuoda väliaikaisesti tai pysyvästi yhteisöön. Tällä päätöksellä pyritään helpottamaan kyseistä rekisteröityjen hevosten kauttakuljetusta. (5) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään päätöksen 94/467/EY 1 artiklaan 3 kohta seuraavasti: "3. Poiketen siitä, mitä 2 kohdassa säädetään ja ainoastaan kun on kyse rekisteröidyistä hevosista, korvataan päätöksen 92/260/ETY liitteen II todistuksissa A, B, C, D ja E olevan III osan d kohdan kolmannessa luetelmakohdassa oleva maiden luettelo päätöksen 92/260/ETY liitteessä I olevalla A-E ryhmään kuuluvien komansien maiden luettelolla." 2 artikla Tämä päätös on osoitettu kaikille jäsenvaltioille. Tehty Brysselissä 7 päivänä elokuuta 2001. Komission puolesta David Byrne Komission jäsen (1) EYVL L 268, 24.9.1991, s. 56. (2) EYVL L 162, 1.7.1996, s. 1. (3) EYVL L 224, 18.8.1990, s. 42. (4) EYVL L 102, 12.4.2001, s. 63. (5) EYVL L 130, 15.5.1992, s. 67. (6) EYVL L 215, 9.8.2001, s. 55. (7) EYVL L 190, 26.7.1994, s. 28.